

**Materiál na rokovanie**

**Hospodárskej a sociálnej rady vlády SR**

**dňa 23. septembra 2019**

**k bodu č. 7)**

**Stanovisko ZMOS**

**k návrhu poslancov Národnej rady Slovenskej republiky Erika TOMÁŠA a Roberta FICA na vydanie zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a ktorým sa mení zákon č. 311/2001 Z. z. Zákonník práce v znení neskorších predpisov (tlač 1624)**

**Všeobecne k návrhu:**

Cieľom predloženého návrhu zákona je zmeniť postup určovania minimálnej mzdy na príslušný kalendárny rok, zohľadniť zásady, ktoré podľa predkladateľov zdôrazňujú potrebu primeranej výšky minimálnej mzdy v kontexte čl. 4 ods. 1 revidovanej Európskej sociálnej charty, s posielnením postavenia minimálnej mzdy ako ústavného práva zamestnanca. V neposlednom rade cieľom návrhu zákona je zabezpečiť aj predvídateľnosť sumy mesačnej minimálnej mzdy na nasledujúci kalendárny rok, ak k dohode zástupcov zamestnávateľov a zástupcov zamestnancov nedôjde.Navrhované znenie podľa predkladateľov ponecháva zástupcom zamestnávateľov a zástupcom zamestnancov autonómiu, pokiaľ ide o rokovanie a dohodu o sume mesačnej minimálnej mzdy na nasledujúci kalendárny rok. Pokiaľ k dohode zástupcov zamestnávateľov a zástupcov zamestnancov dôjde do 15. júla alebo na rokovaní Hospodárskej a sociálnej rady SR do 31. augusta, mesačná minimálna mzda na nasledujúci kalendárny rok je určená ich dohodou.

**Pripomienky k návrhu materiálu:**

ZMOS vníma minimálnu mzdu ako vyjadrenie minimálnej ceny práce, ekonomický nástroj, ktorý by mal zabezpečiť primeranú životnú úroveň zamestnanca. Podporujeposilňovanie princípu predvídateľnosti tak v procese jej vyjednávania, ako aj pri konečnom určení výšky minimálnej mzdy na základevývoja hospodárskych a ekonomických ukazovateľov.

Tým, že základom predvídateľného vzorca jelen priemerná nominálna mzda zamestnanca v hospodárstve Slovenskej republiky zverejnená Štatistickým úradom Slovenskej republiky za kalendárny rok, ktorý dva roky predchádza kalendárnemu roku, na ktorý sa určuje suma mesačnej minimálnej mzdy, sa na budúci vývoj v hospodárstve krajiny v tomto vzorci neprihliada.**ZMOS navrhuje doplniť tento vzorec o daľší predvídateľný ukazovateľ vyjadrujúci aktuálny a budúci ekonomický a hospodársky vývoj v krajine. Zároveň navrhujeme zvážiť, aby výška minimálnej mzdy nebola stanovená dohodnutým percentom k priemernej nominálnej mzde, ale k mediánu mzdy v hospodárstve Slovenskej republiky.**

ZMOS akceptuje a podporuje ústavné právo zamestnanca na primeranú výšku mzdy za prácu, nielen výšku minimálnej mzdy. Vyjednávanie o legislatívnom prostredí, ktoré determinuje nilenvýšku mzdy, podmienky zamestnávania, celkové sociálnea hospodárske prostredie je základom sociálneho dialógu. Pokiaľ ide o rokovanie o sume mesačnej minimálnej mzdy na nasledujúci kalendárny rok sa podľa názoru ZMOS **jednostranne posilňuje v procese sociálneho dialógupostavenie sociálnych partnerov z radov zamestnancov.**

**Záver:**

ZMOS navrhuje doplniť návrh zákona o predložené pripomienky ZMOS.

**Branislav Tréger**

**predseda ZMOS**